FAQ/da

Helt kort, hvad er Wikipedia?
Wikipedia ([//www.wikipedia.org/ www.wikipedia.org]) er verdens største og mest populære encyklopædi. Den er online, frit tilgængelig til alle formål og reklamefri. Wikipedia indeholder mere end millioner artikler på  sprog skrevet af frivillige brugere, og den har mere end  millioner besøgende hver måned, hvilket gør websiden til en af de mest populære på Internettet.

Der er tale om en frembringelse skabt i et fællesskab, hvor millioner af mennesker har tilføjet og rettet i informationer i de seneste ti år; hvem som helst kan rette i den når som helst. Wikipedia har udviklet sig til den største samling af delt viden i menneskehedens historie, og de mennesker, der støtter den, er forenet i deres stræben efter lærdom, deres intellektuelle nysgerrighed og deres opmærksomhed på, at vores fælles viden er større end hver enkelts.

Wikimedia Foundation er den non-profit organisation, der står bag Wikipedia og andre frie vidensprojekter. Tilsammen er disse verdens femte mest besøgte websider. Wikimedia Foundation er en non-profit organisation med kontorer i San Francisco, Californien, USA, og har siden april 2005 været anerkendt som velgørende organisation og dermed fritaget for at betale skat ifølge US Internal Revenue, afsnit 501(c)(3). Du kan læse godkendelsen af skattefritagelsen for os samt vores regnskaber og andre økonomiske nøgletal.

Det er vores hensigt at styrke et globalt, frivilligt samfund i at samle og udvikle verdens viden og gøre den frit tilgængelig for for alle til alle formål. Vi samarbejder med et netværk af lokalafdelinger i en række lande for at nå dette mål.

Hvis jeg giver penge til Wikimedia, hvad går så mine penge til?
Penge, der doneres til Wikimedia, går til personaleløn og teknologi. Selv om Wikipedia og dets søsterprojekter når ud til millioner mennesker hver måned, er der kun  ansatte - se vores oversigt over ansatte.

Vore ansatte er opdelt i tre afdelinger: Teknologi (drift af websiderne, programudvikling), fællesskabet (kontakt til offentligheden, relationer til læserne, pengeindsamling) og global udvikling (støtte til lokalafdelinger, samt til Wikimedias vækst på globalt plan). Dertil kommer ansatte til ledelse, økonomi og administration, herunder juridisk sikring af vores arbejde. Derudover går dine bidrag til at betale for servere, båndbredde og Internet-værtskab, der holder Wikipedia kørende og sikrer yderligere udvidelser. Hvis du støtter en lokalafdeling i dit område, går dit bidrag både til Wikimedia Foundation og til aktiviteter i dit område.

Grundlæggende er Wikimedia Foundation til for at støtte det enorme netværk af frivillige, der skriver og vedligeholder Wikipedia og dets søsterprojekter, samt til at støtte netværkets vækst. I øjeblikket er der mere end 100.000 i dette netværk over hele verden.

Hvor finder jeg flere finansielle informationer?
2011-12 Wikimedia Foundation Annual Report (Wikimedia Foundations Årsberetning, 2011-12) beretter om seneste finansår (1. juli 2011 til 30. juni 2012) og indeholder et budget for det følgende år. Dette er vores tredje årsberetning. Wikimedia Foundation Annual Report giver et overblik over organisationens økonomi, programaktiviteter, milepæle og resultater.

2013-14 Annual Plan (Budget for 2013-14) er vores budget for det nuværende regnskabsår. Det indeholder et resumé af vores strategiske mål, økonomiske tal for udgifter og indtægter samt uddybninger og risikoanalyse.

Klik på billedet herunder for at hente vores årsberetning og budget

Hvad er jeres planer? Hvor fører det hen?
Som stifteren af Wikimedia, Jimmy Wales, udtrykker det: "Forestil dig en verden, hvor hvert enkelt menneske frit kan dele summen af al viden."

Vi tager den vision alvorligt. Hver måned er der mere end millioner mennesker i hele verden, der allerede bruger Wikipedia. Den er tilgængelig online, på mobilenheder, på dvd, i bøger og mange andre formater. Vi stræber efter at nå alle og fortsætte med at formidle mere og bedre information.

Med basis i en intens, fælles planlægningsproces opstillede Wikimedia Foundations bestyrelse i 2010 "store, farlige og vovede mål" for Wikimedia. Disse [[Media:Wikimedia Five-Year Targets.pdf|mål for de kommende fem år]] (PDF) omfatter blandt andet at øge Wikimedias berøringsflade til 1 milliard mennesker og antallet af artikler i Wikipedia til 50 millioner. Vi har også som mål at forøge deltagerantallet og sprede det til nye grupper samt måle og forbedre kvaliteten af alt indhold under Wikimedia.

Wikimedia er ikke nogen traditionel organisation. Det er en global bevægelse. Kernen af arbejdet udføres af tusindvis af frivillige verden over. Dette samfund af frivillige støttes af et netværk af organisationer med Wikimedia Foundation i centrum. Der arbejdes med partnerskaber og geografisk lokalt baserede lokalafdelinger i 31 regioner eller lande. Det er vores samfund af frivillige, der gør det muligt for os at opnå så meget med så få midler.

Her ses nogle af de aktiviteter, vi har fokus på for tiden:

Wikimedia er ikke nogen nybegyndervirksomhed, der står i fare for at visne hen om få år. Vi er kommet for at blive. Alt vi gør sker for at give dig og resten af jordens befolkning gratis og umiddelbar adgang til al viden i verden. Kom og vær med!

Hvilke projekter har I gang i?
Wikimedia Foundation driver Wikipedia, en online-encyklopædi og en af de fem mest besøgte websider i verden. Siden grundlæggelsen af Wikipedia i januar 2001 og dannelsen af Wikimedia Foundation i juni 2003 er vi vokset i svimlende fart. Den engelsksprogede version af Wikipedia, som var vores første projekt, er udvidet, så der nu er mere end artikler. Hvis man medregner Wikipedia på alle sprog, er der mere end artikler.

Ud over Wikipedia har vi følgende projekter:
 * [//commons.wikimedia.org/ Wikimedia Commons], en samling af medier, som indeholder mere end billeder, videoklip og lydfiler til fri anvendelse
 * [//en.wikibooks.org/ Wikibooks], et projekt der går ud på at lave gratis undervisningsbøger
 * [//en.wiktionary.org/ Wiktionary], en flersproglig ordbog
 * [//en.wikisource.org/ Wikisource], et bibliotek med kildetekster indeholdende mere end korrekturlæste sider på  sprog
 * [//en.wikinews.org/ Wikinews], et websted til nyheder for alle
 * [//en.wikiversity.org/ Wikiversity], en interaktiv læringsplatform
 * [//en.wikiquote.org/ Wikiquote], en samling af citater
 * [//species.wikimedia.org/ Wikispecies], et katalog over liv på Jorden

Vi står i spidsen for og understøtter udviklingen af [//mediawiki.org/ MediaWiki], det open source wiki-programmel, der ligger som fundament under alle vore offentlige websteder. Vi hjælper med at organisere opsøgende begivenheder og begivenheder for samfundet med henblik på at få folk til at bidrage til vore projekter, og vi stiller [//static.wikipedia.org/ offline-kopier, der kan downloades], og [//download.wikimedia.org/ databasearkiver] med Wikipedia-indhold til rådighed for alle.

Wikimedia Foundation har ikke forbindelse til WikiLeaks.

Mere information kan findes på siden om vore projekter.

Hvordan sikres der balance mellem at holde Wikipedia åben og øge troværdigheden?
Vi tror på, at større deltagelse gør Wikipedia bedre. Men samtidig er det vigtigt, at vi holder fast i de stramme regler, som har gjort Wikipedia respekteret hos forskere, akademikere, journalister og velgørere.

Hvordan styres Wikimedia Foundation?
Wikimedia Foundation har ansatte, der ledes af direktør Sue Gardner. De ansatte understøtter det arbejde, der udføres af hundredtusinder af frivillige, der bidrager med indhold til Wikimedias projekter. Wikimedia Foundation støttes ligeledes af talrige frivillige, der deltager i komiteer, som praktikanter eller på ad hoc-basis.

Bestyrelsen sætter ord på opgaven og visionen for Wikimedia Foundation, reviewer og hjælper til med opstillingen af langsigtede planer, tilser arbejdet og støtter Wikimedia Foundations indsats med at indsamle penge. Bestyrelsen er Wikimedia Foundations øverste organisatoriske myndighed, som beskrevet i vedtægterne. Se mødereferaterne for offentliggjorte referater fra bestyrelsesmøder og de beslutninger, som bestyrelsen har taget og offentliggjort. Bestyrelsen vælges delvist fra fællesskabet af bidragyderne til Wikimedias projekter. Bestyrelsen får hjælp til arbejdet af et rådgivende organ, som Angela Beesley Starling står i spidsen for.

Vi har et kontor i San Francisco, USA, hvor de fleste af vore ansatte arbejder. Alle bestyrelsesmedlemmer og øvrige ansatte arbejder hjemmefra.

Vi stræber efter at have meget åbne processer og har offentliggjort de vigtigste politikker sammen med finansielle informationer.

Hvordan finansieres Wikimedia Foundation?
Wikimedia er primært finansieret via økonomiske bidrag fra hundredtusindvis af enkeltpersoner, men også via flere gaver og bidrag i form af servere og hosting (se velgørere).

Wikimedia Foundation modtager økonomiske bidrag fra mere end 50 lande over hele verden. Det gennemsnitlige bidrag er ret lille, men i kraft af antallet bliver resultatet stort nok til at sikre vores succes. Folk indbetaler året rundt, og en gang om året udsender Wikimedia Foundation en officiel anmodning om bidrag.

Vi vil ikke anvende annoncer som indtægtskilde.

Wikimedia Foundation er fritaget for at betale skat i USA (ifølge 501(c)(3)). Økonomiske bidrag fra andre lande er i nogle tilfælde også fradragsberettigede. Se fradragsreglerne for detaljerede oplysninger herom. Man kan finde mere information om at bidrage via PayPal, MoneyBookers eller pr. post. For andre måder at bidrage på, bedes du kontakte os ved at sende mail til donate@undefinedwikimedia.org.

Hvor mange penge håber I at indsamle?
I planen for 2011-12 budgetteres der med indtægter på 29,5 millioner US-dollars, 24 procent mere end de budgetterede 23,8 millioner for 2010-11.

For yderligere informationer om vore økonomi, se de økonomiske rapporter. Her finder du vores [[Media:2011-12_Wikimedia_Foundation_Plan_FINAL_FOR_WEBSITE_.pdf|2011-12-plan]] (PDF), og her finder du en side med spørgsmål og svar relateret hertil.

Hvem støtter jer ellers i at nå dette mål?
De fleste af vore indtægter stammer fra enkeltpersoner - folk som dig. Vi modtager også gaver fra fællesskaber og private fonde samt naturalier fra firmaer. Se en oversigt over disse givere på bidragersiden.

Hvor kan jeg få mere at vide om jeres seneste aktiviteter?
For finansåret 2009-10 kan du hente årsberetningen for 2009-10: Media:AR_web_all-spreads_24mar11_72_FINAL.pdf|PDF-version (5.0 MB)]]

Hvis du gerne vil have regelmæssig nyt om Wikimedia-begivenheder, kan vi anbefale følgende:
 * [//blog.wikimedia.org/ Wikimedia Foundations blog]
 * [//en.planet.wikimedia.org/ Planet Wikimedia], som inkluderer blogs fra lokalafdelinger af Wikimedia
 * Wikimedias mailliste med bekendtgørelser, hvor der kommer nyt fra lokalafdelinger og medlemmer af fællesskabet

Hvordan kan jeg give et bidrag?
Hvis du vil indbetale et beløb, henviser vi til vores bidragsside. Du kan indbetale ved brug af alle udbredte hæve-/kreditkort (heriblandt VISA, Mastercard, Discover og American Express), PayPal, Moneybookers, bankoverførsel eller ved at sende en check til os. Vi modtager bidrag i de fleste (men ikke alle) valutaer.

Kan jeg give et fast månedligt bidrag?
Ja, det kan du. Wikimedia Foundation modtager gerne faste månedlige bidrag; du kan skrive dig op til dette på denne side. Faste månedlige bidrag gennemføres med PayPal, men pengene kan stilles til rådighed på alle øvrige beskrevne måder, herunder med kreditkort. Det kræver dog, at man opretter en PayPal-konto. Praktisk foretages overførslerne på den dato i måneden, hvor du gav det første bidrag, og de fortsætter i alt i 12 måneder. I løbet af måneden inden den sidste betaling vil du modtage en påmindelse, der beder dig om at tage stilling til, om du vil fortsætte med det faste bidrag. Hvis ikke du ønsker dette, foretager du dig ingenting. Der sker ikke nogen automatisk forlængelse af bidraget. Hvis du ønsker fortsat at give et fast bidrag, følger du anvisningerne, der følger med.

Kan I trække penge direkte fra min konto?
Wikimedia Foundation kan ikke selv hæve penge på din bankkonto, men hvis du sørger for penge på din PayPal-konto, så kan dén sættes op til at håndtere det. Se PayPals opdaterede informationer herom.

Hvad gør jeg, hvis jeg bliver nødt til at stoppe mit faste bidrag?
Vi har forståelse for, at forholdene kan ændre sig. Hvis det bliver nødvendigt for dig at annullere dit faste bidrag, skal du logge ind på din PayPal-konto og finde linjen med "subscription creation", vælge "details" og derpå vælge "cancel subscription". Derefter vil du ikke længere blive trukket for et månedligt bidrag. En anden måde at annullere det faste bidrag på er ved at kontakte Wikimedia Foundation (email: giving@undefinedwikimedia.org), hvor du angiver dit navn, din email-adresse samt et telefonnummer (så vi kan meddele dig, at bidraget er stoppet).

Hvortil kan jeg sende checks?
Send din check til:

Vi foretrækker checks i US-dollars, der er udstedt af en bank i USA. Checks i andre valutaer eller sendt fra udenlandske banker kan være meget dyre for os at indløse, hvilket begrænser værdien af dit bidrag for os. Hvis du ikke har en bankkonto i USA, kan du få mest muligt ud af dit bidrag ved at give det via PayPal eller bankoverførsel.

Hvortil sender jeg blanketter, breve eller andre materialer til Wikimedia Foundation?
Al korrespondance bedes man sende til vores postboksadresse:

Kan jeg sende aktiebidrag til Wikimedia Foundation?
Wikimedia Foundation modtager aktiebidrag. Du kan give et bidrag ved at overføre aktierne fra din kurtage til vores, ved at give din mægler vores navn, investeringskontonummer og DTCC-clearing-nummer.

Kan mine bidrag trækkes fra i skat?
Du kan se reglerne om skattefradrag på vores liste over forskellige landes skatteregler.

Hvis jeg giver et bidrag, hvordan får jeg så mit bevis til brug i selvangivelsen?
Hvis du betaler med PayPal eller kreditkort, modtager du en kvittering til brug for skattevæsenet pr. e-mail, under forudsætning af at du medsender din e-mail-adresse i dit bidrag. Ved checkbidrag på over 50 dollars modtager du en kvittering med brev, hvis du medsender din adresse. Du kan også bede om at få en kvittering for dit bidrag ved at skrive til os på giving@undefinedwikimedia.org (du bedes anføre kontaktinformation, din indbetalingsmetode og størrelsen på dit bidrag).

Kan jeg give et bidrag, der specifikt skal bruges til et nærmere angivet formål?
Velgørende formål i USA, herunder Wikimedia Foundation, skal respektere begrænsninger, hvis det ønskes af giverne. Dette betyder, at du kan angive, at dit bidrag kun må bruges til nærmere angivne formål, og dette vil vi respektere, hvis det er muligt - i modsat fald vil vi sende bidraget tilbage. Men før du overvejer at opstille sådanne krav, vil vi gerne anføre, at bidrag uden specifikke krav er langt mere brugbare for os. Hver gang vi får bidrag med begrænsede anvendelser, giver det os ekstra administration og omkostninger til planlægning, samtidig med at det giver større kompleksitet i vores organisation.

Hvorfor er der et minimumsbidrag?
Det mindste bidrag er på 1 US-dollar. Vi modtager små bidrag fra mennesker, der ikke ejer ret meget, og vi er meget, meget taknemmelige herfor. Det er sådan, at hvis et bidrag giver mening for dig, giver det også mening for os. Men vi må også erkende, at det ikke er ualmindeligt for folk at bruge bidragssystemer som vores til at afprøve stjålne kreditkort for at se, om de kan bruges. Sådanne folk bruger typisk meget små beløb til den form for afprøvning. Vi har fundet frem til, at et minimumbeløb på 1 dollar holder disse folk væk.

Hvad kan jeg gøre for at udbrede kendskabet?
Fortæl om os på alle de måder, du kan komme i tanke om! Fortæl det til dine venner og din familie. Fortæl om, hvad Wikipedia betyder for dig. Spørg dem, om de også bruger encyklopædien, og hvad den betyder for dem. Brug fx følgende tekst som en del af din underskrift på e-mails:

Vi har skabt den største samling af delt viden i historien. Hjælp med at beskytte Wikipedia. Giv et bidrag nu: http://wikimediafoundation.org/wiki/WMFJA1/da

Hvad er jeres politik angående beskyttelse af bidragydere?
Vi er meget opmærksomme på at beskytte vore bidragydere. Du kan læse mere på beskyttelse af bidragydere. Kort sagt vil vi hverken sælge eller videregive din e-mail-adresse under nogen omstændigheder.

Hvordan kan jeg kontakte Wikimedia Foundation?
Hvis du har yderligere spørgsmål eller bekymringer, kan du bare kontakte os. Spørgsmål om bidrag kan sendes pr. email til donations@undefinedwikimedia.org

For alle øvrige spørgsmål vil vi henvise til Kontakt os-siden.